GYLLENE KLUBBEN

KEVÄT 2016 JÄSENKIRJE 3 Helsinki 26.03.2016

**Tampereen retki tiistaina 5. huhtikuuta 2016**

Lähtö Helsingin päärautatieasemalta IC-junalla, joka lähtee 9.06 Tampereelle. Jokainen hommaa lippunsa itse. Nykysysteemi tuntuu olevan, että mitä aikaisemmin lipun varaat, sen edullisempi on hinta (tänään näytti olevan 9,90 €). Koettakaa saada liput samaan vaunuun 2. Itse menen jo maanantaina Tampereelle, jossa olen teitä vastassa asemahallissa 10 vaille 11.Takaisin Helsinkiin ei onnistunutkaan ONNIBUSSILLA, se kun olisi lähtenyt jo puoli neljän maissa. Katselkaa hintoja, ja varatkaa esim. klo 18 jälkeen lähtevä juna Helsinkiin. Lähijuna on halvin, eikä sekään kestä kuin vähän yli 2 tuntia!

Ensimmäinen kohteemme Tampereella on aseman lähelle hiljattain kohonnut TORNI, jonka ylimmästä kerroksesta voimme ihmetellä Tampereen näkymiä lintuperspektiivistä ja syödä lohisoppaa ja rieväkakkoa Tampereen tapaan. Hinta on 10 €. Tämän elämyksen jälkeen suuntaamme bussikyydillä Hämeenkatua pitkin Hämeenpuiston tuntumaan. Minulla on bussikortti, jolla maksan kaikkien matkan. Voimme ohimennen poiketa Metso-kirjastossa, kurkistaa Uimahalliin ja Aleksanterin kirkkoon. Jos teitä kiinnostavat koulut vanhan hautausmaan takana, voin kertoa koulu-muistojani entisestä koulustani Tampereen yhteislyseosta (entinen poikakoulu Tampereen lyseo ja sodan jälkeen Tampereen II lyseo, johon tyttöjä otettiin v.1953, jolloin minäkin siellä aloitin. Viereinen Tampereen yhteiskoulu on nykyään erittäin suosittu ilmaisutaitopainotteinen lukio, joka on saanut lisätiloja entisestä koulustani.

Puiston halki menemme Tampereen taidemuseoon, jossa on näyttely ”Välimeren valoa” ja kellarikerroksessa Muumimaailma. Sisäänpääsy 4 + 4 euroa, jonka jokainen maksaa itse. Näyttelyn jälkeen kävelemme Pyynikintorille, jonka laidalla on ravintola Heinätori. Ruoka maksaa valinnasta riippuen 25-35 euroa. Ravintola on tunnettu hyvästä ruoastaan. Olen luvannut, että olemme paikalla noin kello 15.30. Aterian jälkeen matkaamme bussilla Tampereen rautatieaseman suuntaan.

Ilmoittautuminen viimeistään torstaina 31.3. minulle sähköpostilla eevaleena.valve@luukku.com tai puhelimella 040 5013195 tekstiviestillä.

Tampereella Tavataan!

Eeva-Leena